Liudvinavo dvaras

Liudvinavo dvaras – neišlikęs dvaras Marijampolės savivaldybėje, Liudvinave. Dvaro sodyba buvo įsikūrusi pietvakariniame miestelio pakraštyje, prie Šešupės ir Sūduonios upių santakos. Pro dvaro centrą ėjo kelias iš Liudvinavo į Krosną, dabar – kelio  atkarpa. Pastaraisiais metais buvusioje dvarvietėje įkurtas ir puoselėjamas miestelio parkas. Jame įrengti pėsčiųjų takai, lauko estrada, sporto aikštelės. 2019 m. minint Liudvinavo 300 metų jubiliejų, parke pastatyta medžio ir akmens skulptūrų.

 Istorija 

Istoriniai šaltiniai nurodo, kad Liudvinavo valsčiaus, dabartinėje Liudvinavo seniūnijos teritorijoje buvo trys dvarai: Buktos, Liudvinavo ir Liucinavo.

Po nuslopinto 1830–1831 m. sukilimo dvaras užėmė 423 margus. 1836 m. jis atiteko Rusijos armijos generolui leitenantui Teodorui Bergui. Nuo 1862 m. dvarui priklausė 286 margai žemės. XIX a. pabaigoje jame gyveno 98 žmonės.Liudvinavas XIX–XX amžiuose suduvosgidas.lt 2023-07-16

Apie 1890 m. miestelyje buvo 159 namai ir 1942 gyventojai. 1890 m. duomenimis, majoratinį dvarą valdė Fiodoras Bergas. Jis vaikų neturėjo, buvo įsisūnijęs tris anksti mirusio brolio vaikus. Ūkis turėjo 2800 margų žemės, laikė 140 arklių, augino 224 stambius ir 27 smulkius gyvulius.  

1902 m. „Suvalkų gubernijos atmintinėje knygelėje“ paminėti: Liudvinavo bažnyčia, dvi pradžios mokyklos, valsčiaus būstinė, teismas, karčema. Dvare buvo 6 kiemai, kuriuose gyveno 105 žmonės. 1903 m. dvaro ūkis turėjo tiek pat žemės, jo savininku buvo Gustavas Bergas, Fiodoro įsūnis.

Aplink dvaro centrą iš pietų ir rytų pusės, už Šešupės plytėjo dvaro žemės, iš viso 234 ha. Vykdant žemės reformą, 1919 m. dvaro valdos suskaldytos į atskirus sklypus. Tarpukaryje dvaras nusilpo per parceliacijos darbus ir neišliko stipriu ūkiu. Per Antrąjį pasaulinį karą pagrindiniai dvaro rūmai buvo sugriauti. Iki šių dienų neišliko nei vieno dvaro pastato.Liudvinavo seniūnija. Liudvinavo dvaras marijampole.lt

 Šaltiniai 

 Nuorodos 

 Sąrašas:Lietuvos dvarai


Kategorija:Marijampolės savivaldybės dvarai
Kategorija:liudvinavas